LA UNIÓ reclama que els requisits del pendent del 10% o el nivell de pluviometria siguen eliminats del PEPAC que ha d’enviar-se a Brussel·les – RiberaTV\nLA UNIÓ reclama que els requisits del pendent del 10% o el nivell de pluviometria siguen eliminats del PEPAC que ha d’enviar-se a Brussel·les\nEl Pla Estratègic de la PAC 2023-2027 plantejat pel Ministeri llastra i deixa en situació d’inferioritat al sector de fruita seca de la Comunitat Valenciana\n8 de novembre de 2021.- La sectorial de fruita seca de LA UNIÓ de Llauradors trasllada la seua profunda preocupació pel futur del cultiu en la Comunitat Valenciana una vegada s’han conegut els documents més recents del Pla Estratègic que sustentaran la Reforma de la PAC i demana canvis abans d’enviar-lo a Brussel·les.\nNi la definició de llaurador actiu, ni l’ajust a vint agro regions que perpetua el desigual repartiment d’ajudes, ni els Ecoesquemes, ni el disseny de l’ajuda associada als productors de fruita seca en secà en àrees amb el risc de desertificació tenen en compte les necessitats del cultiu tradicional de la fruita seca en el nostre territori.\nEls Ecoesquemes, als quals podria acollir-se el sector, serien l’Ecoesquema 5 (superfícies no productives i elements del paisatge), el 6 (manteniment de cobertes vegetals espontànies o sembrades) i el 7 (manteniment de cobertes vegetals inertes), exigeixen condicions per a la percepció de les ajudes en aquests cultius lligades al pendent.\nGran part d’aquestes superfícies de cultiu tradicional no compleixen els requisits de pendent amb més ajuda (entre el 5 i el 10%) que percebrien 175,86% per a les parcel·les amb més d’un 10% de pendent. Els imports estimats per hectàrea serien de 71,63 €/hectàrea per als de menys del 5%, és a dir una reducció del 60% de l’ajuda per hectàrea, i de 124,59 €/hectàrea per a les parcel·les amb un pendent entre el 5 i el 10%.\nQuant a la regressivitat que es planteja, l’organització considera que no seria convenient aplicar el llindar de 15 hectàrees en cultius d’aquesta índole, superfícies de cultiu tradicional que no són superfícies d’alt rendiment.\nEn el cas de les ajudes associades als productors de fruita seca en secà amb el risc de desertificació, LA UNIÓ constata la paradoxa de deixar fora de l’àmbit de l’aplicació de l’ajuda a les parcel·les de cultiu de secà que han resolt històricament els problemes productius derivats del pendent mitjançant sistemes de aterraçament amb pedra seca i, més encara, els límits de pluviometria d’eixes parcel·les amb pendents inferiors al 10% en 300 mm. en zones sotmeses a episodis de pluja intensa, de gota freda, on poden arribar a descarregar en unes hores més del doble d’aquest límit plantejat. L’organització considera que són límits absurds que castiguen els cultius, especialment l’ametler, posant en risc d’abandó àmplies zones productiva en tot l’arc mediterrani.\nTambé exclou a l’avellaner i garrofera de secà de baix rendiment, que d’acord amb la proposta del Ministeri quedarien majoritàriament també exclosos.\n“Es tracta de normes discriminatòries que deixen al sector amb les mans lligades i empitjoren la situació que teòricament tracten de millorar” assenyala el responsable del sector. “Qualsevol borrasca pot arribar a descarregar més del doble de l’assenyalat en el límit de pluviometria per a accedir a les ajudes associades. A més de quedar-nos sense camins, del problema dels escolaments, resulta que eixa gota freda ens deixa sense ajudes. És decebedor”.\nEn definitiva, LA UNIÓ exigeix que tots dos requisits, pendent del 10%, nivell de pluviometria siguen eliminats del PEPAC que ha d’enviar-se a Brussel·les, que, a més, s’atenga el futur d’un cultiu que genera teixit socioeconòmic en àmplies zones del nostre territori, que tant els ecoesquemas com les ajudes associades promoguen el manteniment del cultiu i el relleu generacional en el sector ja que, amb els criteris que es remenen no es garanteix el futur del sector.\nLA UNIÓ reclama que els requisits del pendent del 10% o el nivell de pluviometria siguen eliminats del PEPAC que ha d’enviar-se a Brussel·les added by Ribera Televisió on 8 novembre, 2021


FERRAN VITAL Barcelona Actualitzada el 11/02/2012 19:23\n260x366 Farrel i Benvenuti Farrel i Benvenuti\nNeu, gel, fang i fred en l'estrena de l'estadi Olímpic de Roma al Sis Nacions, que enguany debutava com a seu de l'equip nacional italià de rugbi. Les condicions meteorològiques no han estat cap inconvenient per a què més de setanta mil aficionats hagin omplert les grades de l'estadi en un partit de rugbi en estat pur, amb els dos paquets de davanters més pesats i treballadors de tot el campionat.\nEl primer temps ha estat un intercanvi de cops entre els dos equips, en el que les imprecisions defensives dels transalpins en les fases estàtiques i els punts de contacte han generat dos cops de càstig a favor dels anglesos que en Farrell (digne successor de Wilkinson) ha transformat en un parcial de 0 a 6 pels homes del XV de la Rosa. Tanmateix, els darrers minuts del primer temps els italians han pres el control del partit i han aconseguit penetrar la defensa anglesa en dos ocasions i marxar a la mitja part amb l'electrònic a favor (12 a 5).\nEl segon temps ha començat amb una Itàlia valenta, que pressionava a la zona de 22 rival i tancava als anglesos a la seva àrea. Fruit d'aquesta tasca ofensiva els italians han generat un cop de càstig a favor que ha estat transformat i posava el marcador en un parcial de 15 a 6 pels gladiadors.\nPerò quan els italians ja tenien tota la feina feta i només havien de defensar les escomeses angleses (improductives durant tot el partit) un parell d'errades molt greus de l'arrier Andrea Masi i del segona línia Marco Bertolami han donat vida als anglesos, que han aprofitat per capgirar el marcador vers el 15 a 19 final.\nItàlia ha perdut una ocasió d'or per fer història al seu primer partit a l'estadi Olímpic de Roma, sobretot tenint en compte que els anglesos no han estat mai millors que els transalpins, però han sabut aprofitar molt millor les errades defensives dels italians. Amb el seu tradicional joc gris, lent i avorrit però profundament efectiu, els anglesos sumen la seva segona victòria consecutiva en aquesta edició del Sis Nacions i presenten la seva candidatura a revalidar el títol obtingut al 2011.


Bebeteca: normes d'ús\nLa bebeteca és un servei de la biblioteca per a la petita infància (de 0 a 3 anys) que inclou un espai adequat i un fons de llibres escollits per satisfer les necessitats de lectura i consulta de llibres dels més petits.\nA la nostra biblioteca, la bebeteca és un servei de la sala infantil i juvenil, a la primera planta. Els seus llibres s'identifiquen amb el dibuix d'un cadell al llom, i al catàleg amb la signatura "blau-bebeteca". L'espai està decorat pels més petits, i també s'hi fan activitats com ara el contacontes o la projecció de dibuixos animats.\n... és un espai de pau per vincular als bebès amb la literatura, establir lligams d’afecte mitjançant els contes i iniciar-se en el fantàstic món de la lectura mirant, escoltant, compartint...\n... ha de ser un espai agradable i còmode. Per això té a disposició dels pares que ho demanin al taulell matalassos i butaquetes de goma per seure amb els petits.\n... ha de ser un espai tranquil per tots els seus usuaris. No és una ludoteca, ni una zona de jocs, i els llibres i el mobiliari s'han d'emprar en la seva justa mesura.\n... és només per bebès, que han d'estar sempre acompanyats dels pares o d'una persona adulta responsable. A la bebeteca s'han d'ensenyar també les normes d'ús de les biblioteques, com ara xerrar fluixet i tenir cura dels llibres.\nPodran accedir nins i nines entre 0-3 anys.\nEls pares o adults responsables sempre acompanyaran alsbebès iesfaran responsables d’ells.\nLa Bebeteca no és per jugar, és un espai diferenciat adequat per desenvolupari estimular els hàbits de lectura en els bebès.\nLes normes seran las mateixes que les de la Biblioteca: parlar en veu baixa, respectar els llibres, guardar-los al seu lloc, etc.\nA la Bebeteca, com a la resta de la biblioteca, no es permet beure, menjar, córrer ni xerrar pel mòbil.\nEls matalassos o butaques s'han de demanar i tornar al taulell i els adults s'han de fer responsables. El mobiliari no és per pujar damunt ni per llançar-lo.\nLlei 19/2006 de 23 de novembre del sistema bibliotecari de les Illes Balears\nLlei 16/1985 Patrimoni històric espanyol\nReial Decret 582/1989, de 19 de maig, Reglament de biblioteques públiques de l´estat i del sistema espanyol de biblioteques\nDirectrius IFLA/UNESCO de desenvolupament dels serveis de biblioteques públiques\ndissabte, 24 octubre 2020 . Biblioteca Pública de Palma "Can Sales"


El PSOE profund | Opinió | EL PAÍS Catalunya\nEl PSOE profund\nResulta inquietant la mobilització de velles glòries abanderant un discurs apocalíptic sense cap altre objectiu que coaccionar Sánchez i els seus i forçar-los a lliurar-se al PP\n5 FEB 2016 - 00:28\tCET\nSi jo fos un empresari de l'Ibex 35, segurament contemplaria l'actual escenari polític espanyol amb inquietud. Si pertanyés a l'establishment politicomediàtic que marca el rumb de la vida pública espanyola des de fa gairebé mig segle —acaba de morir en lloança de FAES Alejandro Muñoz-Alonso, que ja el 1970 era subdirector general d'informació... no precisament democràtica— sens dubte viuria amb veritable neguit l'empantanament institucional d'aquestes setmanes. Com que no sóc ni empresari ni mandarí, confessaré que observo el paisatge posterior a les eleccions generals del 20-D amb expectació i curiositat. Sense cap mena de delectació, però amb l'interès intel·lectual inherent a veure un sistema polític el funcionament passat del qual coneixes bé, sotmès a unes tensions, a unes proves d'estrès inèdites fins ara.\nEn aquest sentit, i entre molts altres efectes dignes d'anàlisis, la situació actual està fent aflorar un PSOE profund que els somriures i les alegres promeses de Rodríguez Zapatero, i les habilitats de Pérez Rubalcaba, i les vaguetats de la Declaració de Granada, i l'estil gasós de Pedro Sánchez havien aconseguit dissimular una mica.\nBé és cert que, al llarg dels últims lustres, aquest PSOE profund no ha deixat d'acostar periòdicament l'orella. N'hi havia prou d'atendre els articles, les entrevistes o les declaracions d'Alfonso Guerra; o observar algun exbaró de blasons esquerrans ennoblits fins i tot al Xile d'Allende, convertit en tertulià ultraespanyolista en televisions d'extrema dreta; o escoltar juristes que van ser prestigiosos, com Gregorio Peces-Barba, evocant frívolament el comte duc d'Olivares i la necessitat de bombardejar Barcelona de tant en tant.\nNo, no és que un sigui tan càndid per creure, una vegada coneguts els resultats del 20-D, que una entesa política —en el format que fos— entre el PSOE i Podem era fàcil, o si més no possible; sobretot tenint en compte que, per sumar, necessitaria també alguna forma de suport per part d'independentistes i d'una altra mena. Però, justament perquè les dificultats objectives de la fórmula són enormes, perquè des de la jornada electoral molts dels actuals barons socialistes no han cessat de dirigir advertiments i traçar-li línies vermelles al secretari general, em resulta sorprenent i inquietant la mobilització de velles glòries (més velles que glòries, en molts casos) abanderant un discurs apocalíptic sense cap altre objectiu que coaccionar Sánchez i els seus i forçar-los a lliurar-se, lligats de mans i peus, al PP.\nEm refereixo, entre altres coses, a aquella reunió celebrada el dijous 28 de gener en un restaurant del Madrid castís (on, si no?), per mig centenar d'exdirigents socialistes per debatre i aprovar el document que, l'endemà, l'exministre de l'Interior José Luis Corcuera va intentar lliurar a la seu de Ferraz. I què diu el manifest de la guàrdia veterana? Doncs, en primer lloc, desqualifica Podem en termes que farien empal·lidir d'enveja el més aguerrit columnista de La Razón: és “un partit populista” i “el populisme només comporta desastres polítics i econòmics”; és, a més, còmplice de la dictadura veneçolana i resulta “tòxic per al PSOE, el destrossarà si governen junts, perquè és el soci més deslleial possible”. La situació és greu —asseguren els ex—, entre altres motius per “la clara amenaça d'especejament territorial per part dels separatistes que Podem anima, prometent l'autodeterminació a tots els pobles (oprimits?) d'Espanya”. Davant d'això, “cal que els partits constitucionalistes s'asseguin de seguida a negociar un programa de Govern”.\nTé gràcia que els qui, quan la tinta de la Constitució encara estava fresca, ja van intentar desvirtuar-la coengendrant i donant suport a la LOAPA del braç d'una UCD agonitzant, que aquesta gent toqui ara a sometent els partits “constitucionalistes” a defensar la Carta Magna. Encara té més gràcia que el seu portaveu sigui Corcuera, que el 1993 va haver de dimitir del ministeri, després que el Tribunal Constitucional anul·lés un punt clau de la seva famosa i personalíssima Llei de Seguretat Ciutadana o llei de la puntada de peu a la porta. Amb uns sacerdots així, el culte a la Constitució no necessita enemics.\nMés enllà de les anècdotes, de la imatge de l'avi Cebolleta anant a Ferraz cridant “ara ens sentiran!”, el que ha passat els últims dies indueix a una reflexió: si no aconsegueixen emancipar-se dels savis de Sió del socialnacionalisme espanyol, tant el PSOE com Pedro Sánchez són morts.


Vallès Visió entrevista Ada Colau, portaveu de la Plataforma d’Afectats per la Hipoteca\nLa cap d’informatius de Vallès Visió, Neus Parés, entrevistarà el dijous, 14 de febrer, dintre de l’espai Parlem-ne (21 h.), a la portaveu de la Plataforma d’Afectats per la Hipoteca, Ada Colau, després de la seva intervenció al Congrés abans d'ahir, on li va plantar cara al secretari general de l’Associació Espanyola de Banca, Javier Rodríguez, al que va acusar de “criminal”.\nL’entrevista a Colau s’emetrà dies abans de la manifestació que les Plataformes d’Afectats per la Hipoteca de tot l’Estat han convocat pel dia 16 de febrer. Vallès Visió també oferirà tota la informació relacionada amb aquesta protesta a nivell del Baix Vallès. Aquesta programació especial sobre la lluita pel dret a la vivenda inclourà, a més, la redifussió dissabte 16 de febrer, a partir de les 22.30 h., del documental La Plataforma realitzat per l’organització Solidaritat i Comunicació (SICOM) que exposa les reivindicacions i la lluita de les PAH i que va estrenar, amb molt d'èxit, Vallès Visió al mes de maig.\n+ info: vallesvisio.cat\nLa PAH a Montmeló\nRecordem a totes les persones afectades per aquesta problemàtica o interessades en el tema, que la Plataforma d'Afectats per la Hipoteca, realitzen reunions informatives, cada dijous, de 19 a 21 hores, a la Casa d'Entitats, situada a l'entrada de la Torreta, de manera totalment gratuïta.\nPer la seva banda, des de l'Ajuntament de Montmeló, es treballa conjuntament amb la plataforma per intentar solucionar els casos més greus i urgents que arriben a la PAH.


La transformació parcial de les empreses és possible a tots els sectors i s’està produint arreu d’Espanya per tal de contribuir a pal·liar la crisi de la COVID-19 | ESADE Alumni\nLa transformació parcial de les empreses és possible a tots els sectors i s’està produint arreu d’Espanya per tal de contribuir a pal·liar la crisi de la COVID-19\nAixí ho demostra el cas d’Andreu World, una marca internacional de fabricació de mobiliari de disseny, que pertany al Fòrum de Marques de Renom i té la seu central a València. Aquesta empresa, coneguda perquè és una de les líders mundials en la fabricació de cadires de disseny, ha reorganitzat una part de la seva producció per poder fabricar màscares sanitàries.\nEl seu director general Jesús Llinares Sánchez (MBA 96) i el director comercial Julio Calvo Oliver (EMBA 17), antics alumnes d’Esade, ens expliquen que l’empresa, nascuda a Alaquàs (València), on té part de les instal·lacions, ja ha fet el primer lliurament de 500 unitats a l’Ajuntament. Aquestes 500 màscares formen part d’una primera remesa de 12.000 unitats que l’empresa encara està fabricant i que es donaran per ajudar a les comunitats i als col·lectius més propers. Així mateix, ha ofert als ajuntaments de les localitats on té les seves fàbriques la possibilitat de continuar produint aquests materials de protecció en la mesura que els necessitin.\nS’han responsabilitzat amb el seu propi personal tant del disseny i el prototipatge del patró, com de la confecció de les màscares. Aquests dies, les persones que treballen a les seves fàbriques s’han bolcat a col·laborar-hi, aportant el seu gra de sorra per pal·liar la crisi de la COVID-19. Cadascú des de la seva parcel·la i en la mesura de les seves possibilitats, però tots units per ajudar les persones, els col·lectius i les comunitats que tenim més a prop, per poder acabar com més aviat millor amb aquesta greu situació.\nAndreu World ha reorganitzat la seva producció per elaborar màscares sanitàries amb la finalitat d’aportar el seu gra d’arena davant la crisi generada per la COVID-19.\nLliurament de màscares d'Andreu World a l'alcalde d'Alaquàs, municipi situat a 7 quilòmetres de la capital Valenciana.\nAquí podeu veure el vídeo realitzat per agrair la seva feina.


IB3 | Consulta aquí el llistat d’activitats essencials i si pots anar a fer feina\nPortada > societat > Consulta aquí el llistat d’activitats essencials i si pots anar a fer feina\nConsulta aquí el llistat d’activitats essencials i si pots anar a fer feina\nConsulta aquí el decret llei publicat al BOE\nPersonal sanitari, empleats bancaris, repartidors o caixers de supermercat són alguns dels col·lectius que hauran d’anar a treballar aquest dilluns, quan entren en vigor les restriccions a l’activitat no essencial aprovades pel Govern central per tractar de contenir l’expansió del coronavirus.\nL’Executiu permetrà anar a treballar aquest dilluns empleats que, encara que estiguin inclosos en els supòsits del permís retribuït, hagin de fer tasques necessàries per a la interrupció adequada de l’activitat empresarial, la qual cosa pot afectar sobretot algunes indústries i construcció.\nAquests són els treballadors als quals no s’aplica el permís retribuït recuperable aprovat aquest diumenge per l’Executiu, d’acord amb el reial decret llei publicat poc abans de la mitjanit pel BOE:\n– Els qui participen en la cadena de proveïment del mercat i en el funcionament dels serveis dels centres de producció de béns i serveis de primera necessitat, incloent aliments, begudes, alimentació animal, productes higiènics, medicaments, productes sanitaris o qualsevol producte necessari per a la protecció de la salut, permetent la distribuc ió dels mateixos des de l’origen fins a la destinació final.\n– Els qui presten serveis en les activitats d’hostaleria i restauració que presten serveis de lliurament a domicili.\n– Els qui presten serveis en la cadena de producció i distribució de béns, serveis, tecnologia sanitària, material mèdic, equips de protecció, equipament sanitari i hospitalari i qualssevol altres materials necessaris per a la prestació de serveis sanitaris.\n– Els qui treballen en activitats imprescindibles per al manteniment de les activitats productives de la indústria manufacturera que ofereixen els subministraments, equips i materials necessaris per al correcte desenvolupament de les activitats essencials.\n– Els treballadors de serveis de transport, tant de persones com de mercaderies, que es continuïn desenvolupant des de la declaració de l’estat d’alarma, així com d’aquells que hagin d’assegurar el manteniment dels mitjans emprats per a això, a l’empara de la normativa aprovada per l’autoritat competent i les autoritats competents delegades des de la declaració de l’estat d’alarma.\n– Els qui presten serveis en institucions penitenciàries, de protecció civil, salvament marítim, salvament i prevenció i extinció d’incendis, seguretat de les mines, i de trànsit i seguretat viària. Així mateix, les persones que treballen en les empreses de seguretat privada que presten serveis de transport de seguretat, de resposta davant alarmes, de ronda o vigilància discontínua, i aquells que resulti necessari utilitzar per a l’acompliment de serveis de seguretat en garantia dels serveis essencials i el proveïment a la població.\n– Els treballadors d’activitats indispensables que donen suport al manteniment del material i equips de les forces armades.\n– Els qui treballin en centres, serveis i establiments sanitaris, així com a les persones que atenguin majors, menors, persones dependents o persones amb discapacitat, i les persones que treballin en empreses, centres d’I+D+I i biotecnològics vinculats al COVID-19, el manteniment dels serveis mínims de les instal·lacions a ells associats i les empreses subministradores de productes necessaris per a aquesta investigació, i les persones que treballen en serveis funeraris i altres activitats connexes.\n– Els qui treballin en centres, serveis i establiments d’atenció sanitària a animals.\n– Els qui presten serveis en punts de venda de premsa i en mitjans de comunicació o agències de notícies de titularitat pública i privada, així com en la seva impressió o distribució.\n– Els qui treballin en empreses de serveis financers, inclosos els bancaris, d’assegurances i d’inversió, per a la prestació dels serveis que siguin indispensables, i les activitats pròpies de les infraestructures de pagaments i dels mercats financers.\n– Els qui treballin en empreses de telecomunicacions i audiovisuals i de serveis informàtics essencials, així com aquelles xarxes i instal·lacions que els suporten i els sectors o subsectors necessaris per al seu correcte funcionament, especialment aquells que resultin imprescindibles per a l’adequada prestació dels serveis públics, així com el funcionament del treball no presencial dels empleats públics.\n– Les persones que presten serveis relacionats amb la protecció i atenció de víctimes de violència de gènere.\n– Els advocats, procuradors, graduats socials, traductors, intèrprets i psicòlegs i que assisteixin a les actuacions processals no suspeses pel reial decret pel qual es declara l’estat d’alarma per a la gestió de la situació de crisi sanitària ocasionada pel COVID-19.\n– Els qui presten serveis en despatxos i assessories legals, gestories administratives i de graduats socials, i serveis aliens i propis de prevenció de riscos laborals, en qüestions urgents.\n– Els qui presten serveis en les notaries i registres per al compliment dels serveis essencials.\n– Els qui prestin serveis de neteja, manteniment, reparació d’avaries urgents i vigilància, així com que prestin serveis en matèria de recollida, gestió i tractament de residus perillosos, així com de residus sòlids urbans, perillosos i no perillosos, recollida i tractament d’aigües residuals, activitats de descontaminació i altres serveis de gestió de residus i transport i retirada de subproductes o en qualsevol de les entitats pertanyents al sector públic.\n– Les que treballin en els centres d’acolliment a refugiats i en els centres d’estada temporal d’immigrants i a les entitats públiques de gestió privada subvencionades per la Secretaria d’Estat de Migracions i que operen en el marc de la Protecció Internacional i de l’Atenció Humanitària.\n– Les persones que treballen en activitats de proveïment, depuració, conducció, potabilització i sanejament d’aigua.\n– Els qui siguin indispensables per a la provisió de serveis meteorològics de predicció i observació i els processos associats de manteniment, vigilància i control de processos operatius.\n– Els treballadors de l’operador designat per l’Estat per a prestar el servei postal universal, amb la finalitat de prestar els serveis de recollida, admissió, transport, classificació, distribució i lliurament als exclusius efectes de garantir aquest servei postal universal.\n– Els qui presten serveis en aquells sectors o subsectors que participen en la importació i subministrament de material sanitari, com les empreses de logística, transport, magatzematge, trànsit duaner (transitaris) i, en general, totes aquelles que participen en els corredors sanitaris.\n– Els qui treballen en la distribució i lliurament de productes adquirits en el comerç per internet, telefònic o correspondència.\n– Els qui hagin de continuar les seves activitats en els sectors del trànsit duaner, el subministrament d’energia i operadors crítics de serveis oficials a l’empara del que s’estableix en el reial decret pel qual es va declarar l’estat d’alarma.\n– Qualsevol altre que prestin serveis que hagin estat considerats essencials.\ntoni borras conejos 30/03/2020\nBon dia una pregunta los que están en los puntos verdes tienen que trabajar o los barrenderos gracias


Motor de reserves On Line per a Hotels\nLa present política de cookies té per finalitat informar de manera clara i precisa sobre les cookies que s'utilitzen en la pàgina web bolrooms.com.\nA continuació s'identifiquen les cookies que estan sent utilitzades en aquest site així com la seva tipologia i funció: La pàgina web bolrooms.com utilitza Google Analytics, un servei d'analítica web desenvolupada per Google, que permet el mesurament i anàlisi de la navegació a les pàgines web. En el seu navegador podrà observar cookies d'aquest servei. Segons la tipologia anterior es tracta de cookies pròpies, de sessió i d'anàlisi. Mitjançant l'analítica web s'obté informació relativa al nombre d'usuaris que accedeixen al web, el nombre de pàgines vistes, la freqüència i repetició de les visites, la seva durada, el navegador utilitzat, l'operador que presta el servei, l'idioma , el terminal que utilitza i la ciutat a la qual està assignada la seva adreça IP. Informació que possibilita un millor i més apropiat servei per part d'aquest site. Per garantir l'anonimat, Google convertirà la seva informació en anònima truncant l'adreça IP abans d'emmagatzemar-, de manera que Google Analytics no s'usa per localitzar o demanar informació personal identificable dels visitants del lloc. Google només podrà enviar la informació recollida per Google Analytics a tercers que estigui legalment obligat. D'acord amb les condicions de prestació del servei de Google Analytics, Google no associarà la seva adreça IP a cap altra dada conservat per Google.


Profe, no estic boig! - Prevenció i estigma - SomDocents\nArticle de Luna Poncelas.\nCom evitar l'estigma i algunes pautes de prevenció\nQuan tenim mal de cap prenem un analgèsic, si tenim un èczema anem al metge, si al nostre fill o la nostra filla es troba malament el portem al pediatre, però què fem quan el malestar no és físic?\nJa fa anys que se’ns diu que una de cada quatre persones patirà alguna mena de trastorn mental al llarg de la vida. Però, de què parlem quan fem referència a un trastorn mental?\nUn trastorn o una malaltia mental és una alteració de les emocions, la capacitat cognitiva així i/o el comportament durant un període de temps més o menys llarg.\nAquesta alteració afecta la vida diària de la persona.\nFactors desencadenants i fugir de l'estigma\nDesprés de llegir aquesta definició segur que tens al cap una persona que està patint una alteració d’aquest tipus, fins i tot tu mateixa. Per ser més clars, els trastorns mentals amb major taxa de prevalença són la depressió i l’ansietat, de fet, hem normalitzat tant la simptomatologia d’aquests trastorns que molta gent ho viu com si fos un estat «normal».\nAltres trastorns amb alta incidència són els de la conducta alimentària, trastorns psicòtics o del desenvolupament entre altres.\nQuins poden ser els factors desencadenants?\nL’estrès i la seva gestió és una de les causes principals.\nSituació familiar (manca de referents adults o manca de suport a casa per unes expectatives massa baixes o massa altes).\nI si els trastorns mentals estan tan presents en la població, per què costa tant cercar ajuda? Una resposta breu: l’estigma. Encara ara, any 2022, dir que pateixes un trastorn mental o que algú de la teva família el pateix es viu com un estigma, fa por, fa vergonya, sensació de «això a mi no em pot passar«, «profe a mi no em cal anar a un psicòleg«.\nPrevenir passa per normalitzar\nI com ho resolem? Una resposta breu però no senzilla, normalitzant. Cal normalitzar la salut mental i el benestar emocional, no començar a treballar des del símptoma sinó des de la prevenció, amb formació i informació. És aquí quan la nostra figura com docents pren rellevància.\nA les aules de Catalunya estem fent moltes activitats d’educació emocional, una bona salut emocional és gairebé segur un sinònim de salut mental. Comencem alfabetitzant, posant nom i acceptant els diferents estats emocionals. No sempre estem contents i felices i això està bé. Acceptem com ens sentim i valorem si volem fer algun canvi o no. Donem eines per treballar la frustració, l’estrès, la por, la diferència, l’acceptació i l’autoestima.\nSi abans hem parlat de factors de risc també podem parlar de factors de protecció i estratègies que podem instaurar per ajudar les nostres alumnes.\nAutoestima i acceptació\nHàbits de vida saludable (alimentació, esport, son…)\nVincle i suport amb les persones\n6 activitats per tractar la salut mental a l'aula\nA continuació esmentem 6 propostes per treballar a les aules d’educació infantil, primària i també educació secundària.\nRecurs per a educació infantil. 1,2,3,emoció! és un programa de promoció de la salut i prevenció de conductes de risc mitjançant el desenvolupament de competències emocionals adreçats a l’alumnat de segon cicle d’educació infantil.\nEn els següents enllaços podeu trobar material de suport per als i les docents, centres i famílies:\n2. Cercles de diàleg\nRecurs per a totes les edats.\nEn un cercle de diàleg tothom s’asseu en cercle i se segueixen les normes bàsiques que explica la persona facilitadora (normalment la docent), hi ha un objecte que va passant entre els participants (objecte de paraula), només parla qui té l’objecte, la resta escolta amb respecte i espera el seu torn. Si algú no vol parlar quan li arriba l’objecte, pot “passar”.\nAmb els cercles de diàleg podem tenir diferents objectius (establir normes, fer cohesió de grup, proposar fites, resoldre conflictes…), dins el tema de protecció i promoció de la salut mental ens pot donar eines per gestionar les emocions.\n3. Escriure un diari personal\nRecurs per al cicle superior de primària i educació secundària.\nPodem proposar a l’alumnat que escrigui un diari de com se sent, sempre que ho necessiti i si vol pot compartir aquests textos amb un adult de referència per valorar i donar resposta a possibles conflictes emocionals.\nA partir del mindfulness podem aprendre la correspondència entre les nostres emocions i les reaccions del nostre cos, serà a partir d’aquest autoconeixement que aprendrem a gestionar les situacions d’estrès i frustració.\nEn aquests articles podeu trobar eines per introduir el mindfulness, l’aplicació a l’aula, els beneficis d’aquest i 5 exercicis per començar a practicar.\n5. Activitats d’autoconeixement i autoestima\nRecurs per a primària i secundària.\nA la xarxa hi ha moltes propostes per treballar autoconeixement, i de retruc l’autoestima. En aquest cas us proposo un joc on cada alumne ha de descriure a un company o companya amb respostes breus i concretes a partir de les preguntes següents: Com és? I què li agrada?\nQuan tots hagin acabat de contestar, s’arrepleguen tots els papers i es barregen i quan ja estiguin tots ben mesclats, els alumnes, un a un, hauran d’agafar un paper i llegir en veu alta el que hi posa. Han d’intentar endevinar de quin/a company/a es tracta.\nÉs important enfocar l’activitat i les descripcions amb una visió positiva i constructiva de l’altre. Sovint ens costa veure les nostres qualitats, d’aquesta manera és a través dels ulls dels altres que podem veure valoracions positives.\nEls contes són un bon recurs per introduir els temes i anar estirant el fil. Després de la lectura es poden treballar en un diàleg, un debat, un joc, un mural… Propostes de contes:\nJerôme, R. (2004) 4 cantonades de no res. Editoral Juventut\nDe Dios, O. (2013) Monstruo rosa. Apila Ediciones.\nTirado, M. (2018) Tinc un volcà. El cep i la Nansa.\nNúñez Pereira, C., Valcárcel, R. i Arronis Llopis, C. (2013) Emocionari. Palabras aladas\nAra bé, tot i aquesta prevenció i suport poden haver-hi infants, adolescents i famílies que necessitin un acompanyament, un suport i un treball més ampli que el podem oferir a les aules. Com ho podem determinar? Aquí cal diferenciar molt les franges d’edat, no serà el mateix la simptomatologia de l’alumnat de primària que la de secundària; però en termes generals podem dir que quan observem una modificació del seu estat anímic, del seu comportament, del seu rendiment… estarem davant d’un signe d’alerta. Parem atenció a aquelles persones que passen desapercebudes, la manca d’inputs d’un alumne també pot ser un signe d’alerta.\nOn podem demanar ajuda?\nA la xarxa de salut (CDIAP per primera infància i CMSIJ per infanto-juvenil) o consultar serveis de l’ajuntament que donen resposta gratuita i confidencial a les adolescents (Konsulta’m i Aquí t’escoltem).\nAquesta resposta està molt dirigida a trastorns afectius i d’ansietat, trastorns com la psicosi, TEA, TOC, etc. tenen un funcionament molt diferent i una resposta molt diferent, però els factors de protecció i prevenció serviran per tots els casos.\nL’OMS defineix salut com: un estat de complet benestar físic, psíquic (mental) i social, i no solament l’absència d’afeccions o malalties. Posteriorment hi va afegir «la capacitat de les persones per a fer front a desafiaments i canvis», incloent-hi també doncs l’aspecte funcional de la salut.\nParleu, parleu molt amb ells i elles, grans i petites per poder donar suport i acompanyament ja que serà a través d’aquestes petites confidències que creareu el vincle necessari pel seu benestar emocional.


Comencen els actes de la Fira Blauverd, coincidint amb el Dia Mundial del Medi Ambient | La Xarxa en xarxa\nInici Apunts Comencen els actes de la Fira Blauverd, coincidint amb el Dia Mundial del Medi Ambient\nEnguany, a més, la ciutat viurà un cap de setmana dedicat als aspectes mediambiental relacionats amb el mar, ja que demà s'inaugura la Blauverd, la fira del mar i del medi ambient. Una Fira que aplega més de vuitanta activitats, bona part de les quals posa de relleu aquest treball per la protecció del medi ambient. Una d'aquestes primeres propostes és la celebració de la primera Jornada de Governança del Litoral: “El Litoral del Garraf: veure, pensar, actuar”, que es desenvolupa durant tot el dia a la Confraria de Pescadors, i durant la qual es busca l'intercanvi d'experiències i el coneixement per debatre la gestió del litoral, gràcies a la participació d'expert en diferents camps. [Jornada governança litoral] L'obertura de la jornada, organitzada pel grup de treball de Medi Ambient de la Mesa Nàutica, en col·laboració amb altres organismes i institucions, ha anat a càrrec de l'alcaldessa de Vilanova i la Geltrú, Neus Lloveras, qui s'ha adreçat als presents parlant de l'aposta de la ciutat per posicionar-se com a ciutat marítima. “El mar ens dóna moltes oportunitats en tots els sentits, el turístic, el científic, el gastronòmic, el nàutic i d'oci... justament per això hem de ser conscients de la responsabilitat que tenim en preservar-lo des del punt de vista ambiental”. En aquest sentit, Neus Lloveras ha valorat positivament aquest tipus d'accions en què els diferents actors que intervenen en el litoral vilanoví intercanvien punts de vista sobre com avançar cap a una gestió més integrada i coordinada.\n[Premis Mostra d'Art Objectes reciclats]


Què sabem del te? - ColorIT\n09 des Què sabem del te?\nPosted at 11:17h in Actualitat, Gastronomia\tby\tcolor-it\nAquesta setmana, concretament el 15 de desembre, se celebra el Dia Internacional del Te, la segona beguda més consumida al món i que, segons la llegenda, va ser descoberta per l’emperador Shen Nung l’any 2737 aC. Es va escollir el 15 de desembre, ja que en el 2005 molts dels països asiàtics productors de te van voler exposar els grans i múltiples beneficis que té aquesta beguda, com també, donar a conèixer l’impacte que el comerç té en aquesta mena de produccions. Per tant, donar-li més valor del que tenia en el seu moment.\nAquest dia, doncs, es va instaurar com el Dia Internacional del Te a partir de diferents acords que van realitzar tant organitzacions internacionals com associacions de comerç en una de les trobades més importants de l’any, el World Social Forum. Els objectius d’aquest dia són molt clars: augmentar i procurar pels drets dels treballadors i les petites produccions; crear impacte i que la gent prengui consciència d’aquest sector i tot el que l’envolta; anar establint polítiques i mecanismes de regulació que beneficiessin els drets del treballador i les seves condicions i, per últim, promocionar el seu consum.\nAprofitant l’avinentesa, com aquesta setmana el protagonista és el te, volem en l’article d’avui comprovar si ho saps tot sobre el te! Per aquest motiu, t’explicarem alguns aspectes curiosos i interessants sobre aquesta beguda, com també, t’animem que vinguis a COLOR IT i provis, amb la companyia que més desitgis, la nostra gran carta de tes i infusions.\nHo saps tot del te?\nPer començar, sabies que els grans productors de te són la Xina, l’Índia, Sri Lanka, Japó i Taiwan? Tot i que en una regió de la Xina es cultiva el millor te del món, el Da Hong Pao. El seu preu s’eleva als 12 000 €. L’has provat?\nEl seu descobriment es remunta fa molt de temps a la Xina, tot i que a Europa el te no va arribar fins al segle XVII, gràcies a la princesa Catalina de Bragança, una gran amant d’aquesta beguda que convidava a tota l’aristocràcia anglesa a una tassa de te. Un fet que es va convertir, més tard, en una gran i perdurable tradició.\nTot i que hem començat forts, existeixen moltes més curiositats. Per exemple, encara que hi hagi sis tipus de tes diferents, el té blanc, blau, verd, negre, vermell i groc, aquests sorgeixen de la mateixa planta, la Camelia sintensis. No obstant això, cada te s’elabora amb una part de la planta diferent, fet que aporta la qualitat d’un i de l’altre.\nA l’antiguitat, es pensava que era una beguda amb poders curatius, com per exemple, que amb ella podien salvar enverinaments. No obstant això, és cert que el te aporta molts beneficis al nostre organisme, com els que et vam presentar en aquest article sobre el te. Un d’ells és que redueix la possibilitat de patir una malaltia cardiovascular i evita el risc de càncer. Però no tots els beneficis se centren en el nostre organisme, les bossetes de te seques poden ser un gran invent per eliminar la desagradable olor de certs objectes, o el té en beguda pot ajudar a netejar els mobles.\nLa Xina és la que lidera la llista de consumició de te en el món, tot i que en el Regne Unit es consumeixen al dia més de 160 000 000 tasses. Unes dades de consum increïbles que fan que Anglaterra sigui un dels països més amants d’aquesta beguda.\nPer últim, sabies que les bossetes de te es van inventar de manera accidental? Sí! Sí! Com llegeixes! Thomas Sullivan enviava mostres de te en bossetes de seda, embolcall que els clients no van llençar i el van fer servir per preparar el te. Aquest error es va convertir en una acció quotidiana que actualment realitzem per preparar-nos el te estiguem on estiguem.\nVine a COLOR IT i tasta els nostres deliciosos tes!\nA COLOR IT també som uns grans amants del te! Per aquest motiu, hem volgut des del primer dia oferir als nostres clients una àmplia carta amb tota mena de tes, des del te blau fins al vermell.\nPots donar-li una ullada a la nostra carta de tes i podràs informar-te dels beneficis que obtindràs en consumir cada un d’aquests productes, a part de gaudir del seu deliciós sabor. Ara que li donem la benvinguda al desembre i a l’hivern, per què no vens a visitar-nos i et prens un bon te calent? T’esperem!


ETA reacciona a les demandes de l'esquerra abertzale amb un alto-el-foc - VilaWeb\nDiumenge 05.09.2010 12:20\nETA reacciona a les demandes de l'esquerra abertzale amb un alto-el-foc\nL'organització anuncia a la BBC que fa mesos que ha decidit deixar de fer atemptats · No aclareix si és provisional o permanent\nETA declara un alto al foc (vídeo), segons que fa públic avui la cadena britànica BBC. L'organització explica que fa mesos que va decidir no fer cap atemptat i reclama una sol·lució al conflicte polític basc. ETA respon així a les demandes de l'esquerra abertzale per al final de la violència. En una posterior compareixença l'esquerra abertzale ha afirmat que la treva és indefinidida i incondicional, cosa que no diu ETA en la compareixença.\n'Accions armades ofensives'\nSegons el comunicat ETA va decidir fa mesos no fer 'accions armades ofensives' El curiós matís és per a justificar l'enfrontament amb un grup de gendarmes a França, que el seu moment ja va ser qualificat per ETA com 'acció defensiva'\nPas endavant pels abertzales i EA, menyspreu de PS i PP\nL'esquerra abertzale qualifica d'irreversible per un nou context el pas d'ETA i EA també el veu molt positiu; el PNB diu que no és l'anunci esperat però el valorarà demà amb més detall; en canvi, socialistes i populars bascos coincideixen a dir que només veuran amb bons ulls la fi de l'organització.\nL'esquerra abertzale ha fet la primera compareixença pública posterior a l'alto el foc d'ETA, que ha valorat de forma molt positiva i l'ha qualificat de gest irreversible per impulsar l'obertura d'una nova fase política al País Basc. Per això, Txelui Moreno ha dit que el pas d'ETA és 'una aportació de valor inqüestionable per la instal·lació de la pau i la consolidació d'un procés democràtic' i més, per un nou 'escenari que permeti la superació definitiva de l'actual realitat de bloqueig, violència, repressió i conculcació massiva de drets democràtics i nacionals'.\nEl dirigent de l'esquerra abertzale ha apel·lat a tots els agents polítics, sindicals i socials, al govern espanyol i francès i a la comunitat internacional 'a la corresponsabilitat per a respondre de forma constructiva al desig majoritari de la societat basca'. 'Hem fet una reflexió en les últimes setmanes per a una nova fase política a Euskal Herria', han dit, afegint que mantenen l'aposta per les vies pacífiques i democràtiques i prenen la 'declaració de Brussel·les' feta per eurodiputats com a marc de referència. Finalment, Moreno ha animat a la societat basca 'a ser protagonista actiu en l'exigència multilateral de compromisos i aportacions com a una única garantia per al desenvolupament d'un procés polític normalitzat i la construcció entre tots d'un escenari de pau i de solucions democràtiques'.\nEusko Alkartasuna (EA) també ha valorat molt positivament la treva perquè referma la feina feta al costat de l'esquerra abertzale durant les últimes setmanes i permet posar les bases per començar un procés de pau que acabi en una treva indefinida i posi fi al conflicte armat. El seu secretari general, Pello Urizar ha dit que l'alto el foc era una notícia molt esperada.\nUrizar ha fet una doble crida: d'una banda, a la responsabilitat a tots els partits bascos per treballar per garantir els drets de tots els ciutadans bascos; d'una altra, a les forces sobiranistes perquè s'uneixin al seu treball per cercar una negociació democràtica que, finalment, permeti assolir la independència de forma pacífica.\nPer la seva banda, el PNB, un dels destinataris d'aquesta última crida d'EA, ha dit en un comunicat que l'alto el foc no és la notícia que 'la societat basca espera', però ha destacat que no era una amenaça ni la reivindicació d'un atemptat. A diferència dels altres partits, no ha fet declaracions públiques, sinó que ha enviat un comunicat. Demà valorarà l'alto el foc amb més detall.\nEn canvi, el govern basc, per mitjà del conseller d'Interior Rodolfo Ares, ha dit que el comunicat d'ETA és 'ambigu i fraudulent', perquè no anuncia la fi de la seva activitat, l'únic anunci que vol la majoria de la societat basca. Els temps de les treves ja han passat, ha conclòs Ares.\nUna posició similar a la del president del PP basc, Antonio Basagoiti, que ha dit que no hi ha ‘passos intermitjos’.\nGerry Adams demana aprofitar la treva\nEl líder històric del Sinn Féin, també s'ha mostrat molt satisfet per l'anunci d'alto el foc i ha instat el govern espanyol a aprofitar aquesta oportunitat per obrir ràpidament negociacions polítiques inclusives. 'És vital que el govern espanyol respongui positivament i aprofiti l'oportunitat plantejada per l'anunci', ha dit Adams a la televisió pública irlandesa RTE.\n+ Reacció dels partits del país\n+ El govern espanyol demana prudència\nComunicat de l'anunci traduït a l'espanyol (Gara)\nSpain's Eta 'declares ceasefire' BBC\nETA da un nuevo paso al informar de que hace ya varios meses decidió no realizar acciones armadas Gara


La UE amplia sancions i aïlla encara més el règim de Bielorússia\nConsell Europeu a Brussel·les\nLa desviació de l’aeronau per detenir un periodista crític amb el règim de Lukaixenko força els líders europeus a adoptar una nova bateria de sancions\nEls Vint-i-set prohibeixen a les aerolínies del país aterrar en aeroports europeus i demanen a les companyies aèries europees que no sobrevolin l’espai aeri bielorús\n24 de de maig del 2021. Actualitzada 25 de de maig del 2021 a les 08:17\nL’aterratge forçós aquest diumenge a Minsk (Bielorússia) d’un avió de l’aerolínia Ryanair que cobria la ruta entre Atenes (Grècia) i Vílnius (Lituània), forçat pel règim d’Aleksandr Lukaixenko per detenir el periodista i opositor Roman Protasevitx i la seva nòvia Sofia Sapega, que viatjaven a bord amb més d’un centenar de passatgers, va rebre aquest dilluns la rotunda condemna dels líders de la Unió Europea. Els caps d’Estat i de Govern van acordar ampliar la llista de sancions contra Bielorússia, demanar a les aerolínies europees que evitin l’espai aeri bielorús i impedir l’aterratge en aeroports europeus a aerolínies bielorusses, com Belavia.\nRússia surt al rescat del seu aliat bielorús després de la desviació de l’avió de Ryanair\nVint-i-quatre hores després de l’incident i en la primera cimera presencial extraordinària de l’any a Brussel·les, els dirigents europeus van decidir treure tota l’artilleria al seu abast per respondre amb contundència a un acte que consideren extremadament inacceptable. «Són esdeveniments inacceptables, xocants i escandalosos. No tolerarem que es jugui a la ruleta russa amb civils innocents», va avisar el president del Consell Europeu, Charles Michel després d’un llarg debat.\n«És un atac a la democràcia, la llibertat d’expressió i a la sobirania europea», va arremetre la presidenta de la Comissió, Ursula von der Leyen, que va denunciar que el segrest va implicar la intervenció injustificada d’un avió militar, que el sistema de navegació aèria va ser «indegudament utilitzat per ajudar l’Estat bielorús a prendre control d’un avió europeu i que Bielorússia va utilitzar el seu control de l’espai aeri per «perpetrar un segrest d’Estat».\nEl règim de Lukaixenko\nL’OTAN demana investigar la desviació d’un avió a Bielorússia per detenir un dissident\nUns actes que han generat una profunda «indignació» i «desconfiança» i que van portar a l’adopció aquest dilluns d’una bateria de mesures «a l’altura de la gravetat» dels esdeveniments. A més de prohibir l’aterratge d’aerolínies bielorusses en aeroports europeus i de demanar a les aerolínies europees que no creuin l’espai aeri del país, els Vint-i-set van reclamar l’alliberament immediat de Protasevitx i la seva nòvia, es van solidaritzar amb Letònia després de l’«expulsió injustificada» de diplomàtics letons de Bielorússia i van demanar, atesa la poca credibilitat que inspiren les explicacions de Minsk sobre que l’aterratge forçós va respondre a una amenaça terrorista, una «investigació urgent» a l’Organització Internacional de l’Aviació Civil (ICAO). La mateixa cancellera Angela Merkel va qualificar les explicacions fins ara de «completament inversemblants».\nLa llista de mesures es completa amb un enduriment de les sancions. En primer lloc, els líders europeus demanen al Consell –l’òrgan responsable– que ampliï la llista de dirigents bielorussos que tenen prohibida l’entrada a la Unió Europea i els seus béns congelats. Actualment són 88 persones així com set entitats, castigats per la repressió i intimidació durant les eleccions presidencials de l’any passat, en què va sortir reelegit Aleksandr Lukaixenko i que la UE no reconeix. La intenció de Brussel·les és ampliar la llista per incloure les persones implicades en l’incident del vol Ryanair i les empreses que financen el règim.\nA més, els líders europeus demanen a la Comissió Europea i a l’alt representant per a la política exterior de la UE, Josep Borrell, que presentin urgentment una proposta per aplicar també sancions econòmiques selectives, tot i que no han transcendit potencials objectius o sectors. Per la seva banda, Von der Leyen va anunciar que mantindran de moment congelat un paquet d’inversions de 3.000 milions reservat a Bielorússia fins que el país faci la «transició a la democràcia».\n«Hi ha hagut una resposta contundent perquè les autoritats bielorusses posen en greu perill la seguretat de l’aviació i els passatgers», van resumir fonts diplomàtiques després d’una maniobra bielorussa que va generar una resposta unànime de la UE i que va portar Borrell a cridar a consultes aquest dilluns l’ambaixador bielorús davant la UE, Aleksandr Mikhnevitx, per transmetre-li la condemna de la UE davant del que veuen com «un altre intent flagrant de silenciar l’oposició», va dir en un comunicat.\nDebat sobre Rússia i el Regne Unit\nEls Vint-i-set també van aprofitar la cimera extraordinària per mantenir un debat estratègic sobre Rússia –en què els líders van haver de deixar els telèfons mòbils fora de la sala– i enviar un nou missatge a Moscou. Els líders europeus van condemnar les «activitats provocatives i disruptives» de Rússia contra la UE i els estats membres i van encarregar a la Comissió Europea i a Borrell que presentin un informe sobre l’estat de les relacions per a la cimera de finals de juny.\nL’agenda també va incloure un breu debat sobre les relacions de la UE amb el Regne Unit i la implementació dels acords del Brexit. L’objectiu: recordar a Londres que els acords negociats són la base de la nova relació. «Els inicis no estan sent fàcils i hi ha hagut tensions en relació amb la pesca i l’aplicació del protocol d’Irlanda», però «que no en quedi dubte. No hi ha alternativa al protocol. És l’única solució possible per garantir la pau i l’estabilitat a Irlanda del nord», va recordar Von der Leyen durant una roda de premsa després de la cimera.\nPacte migratori i Ceuta\nLa jornada també va servir a Michel per presentar la pròxima cimera bilateral entre la UE i els Estats Units, a mitjans de juny, i al primer ministre italià, Mario Draghi, per demanar un debat migratori en un pròxim Consell Europeu. Una intervenció que el president del Govern espanyol, Pedro Sánchez, va aprofitar per donar «una informació factual» sobre el que va passar a Ceuta la setmana passada. Segons va explicar Michel després de la cimera, els Vint-i-set van reafirmar la solidaritat europea, tot i que no hi va haver un debat a fons. «No s’ha obert un debat sobre la immigració. Hi ha hagut diferents membres que han demanat que en un pròxim Consell Europeu es tracti el tema. Ho veurem», va indicar.\nRússia Bielorússia El drama de la immigració Unió Europea Vacuna del covid-19 Coronavirus Crisi Climàtica Brussel·les


Pere Aragonès es reuneix amb Junqueras i Romeva a Lledoners per a abordar les negociacions amb el PSOE - Diari La Veu\nEscriba el número 862121\n24 desembre 2019 17:05h\nAragonès ha abordat amb l'exvicepresident i l'exconseller les negociacions amb el PSOE en una conversa on també han valorat els resultats del Congrés Nacional d'ERC, celebrat el cap de setmana passat. / PERE FRANCESCH, ACN\nBARCELONA (ACN). El vicepresident del govern català, Pere Aragonès, s'ha reunit aquest dimarts amb el líder d'ERC, Oriol Junqueras, i l'exdiputat Raül Romeva a la presó de Lledoners, tal com ha pogut saber l'ACN.\nAragonès ha abordat amb l'exvicepresident i l'exconseller les negociacions amb el PSOE en una conversa on també han valorat els resultats del Congrés Nacional d'ERC, celebrat el cap de setmana passat.\nEls republicans i els socialistes continuen negociant la investidura de Pedro Sánchez a l'espera de la petició de l'Advocacia de l'Estat a les al·legacions al Suprem per la sentència de l'1-O.\nPer la seua banda, el president del govern català, Quim Torra, ha visitat els presos de Lledoners (els mateixos Junqueras i Romeva, a més de Jordi Cuixart, Jordi Sànchez, Jordi Turull, Josep Rull i Quim Forn) i de Mas d'Enric (Carme Forcadell).\nEscriba el número 806641


09 maig 2021 15:49\ndBalears | 19 abril 2021\nLa campanya 'Pere Garau, molt més que Nuredduna' impulsada per Flipau amb Pere Garau, ARCA i l’Associació de Comerciants del Mercat de Pere Garau explica, en un document digital, els greus inconvenients per a la mobilitat que implicaria el projecte de Cort per a Nuredduna.\n«Hem elaborat un informe digital de 17 pàgines on de manera didàctica també hem inclòs vincles per a accedir a altres documents de la campanya», han explicat.\nAmb el títol 'Els conflictes de mobilitat que provoca el projecte de Nuredduna', al llarg de 17 pàgines expliquen entre altres coses «els incompliments del Pla de Mobilitat Sostenible de Palma i la sospitosa evidència que el necessari pla de mobilitat específic que havia d'haver-se presentat junt al projecte, no s'ha fet públic demostrant una manca de transparència preocupant».\nDestaquen al document:\n1. La penalització del transport públic i la seva desintevació a causa de l'increment considerable del recorregut (600 metres), la presència de dos semàfors i una parada intermèdia de les línies de l'EMT que retirarien de Nuredduna.\n2. El desgavell del doble sentit de circulació que pretenen posar a més de la meitat de la plaça de les Columnes.\n3. La comparativa dels aspectes de mobilitat entre Blanquerna i Nuredduna que demostra la no vialitat del projecte de Cort.\n4. La desaparició d'un tram fonamental del corredor d'alta freqüència de la EMT per la línia 5, la segona de més utilització a Ciutat.\n5. El no compliment de la promesa d'un eix cívic a Pere Garau.\n6. Que impossibiliti el trànsit ciclista.\n7. Que no hagi hagut cap procés participatiu.\n8. El fet que en realitat no suposa un benefici real per als vianants perquè el recorregut de Nuredduna és molt curt, uns 290 metres i la Carta dels drets dels vianants parla de la necessitat de crear recorreguts segurs de més o manco un km de longitud.\nAls dos apartats finals resumeixen els continguts principals i expliquen l'alternativa que proposen: «un eix cívic complet, homogeni i amb qualitat urbanística». «Rectificar és de savis» és la conclusió del document. «Els partits del Govern municipal han d'obrir el camí del diàleg i la rectificació i tothom hi sortirà beneficiat», han conclòs.


L’Estat manté en secret la distribució de la vacuna però afirma que el 27 hi haurà prou dosis\nEl govern espanyol manté el secret absolut sobre el circuit pel que arribarà i es distribuirà la vacuna de Pfizer a partir del dia 21 de desembre en què previsiblement rebrà l’autorització de l’Agència Europea del Medicament, però creu que les Comunitats Autònomes disposaran ja de prou dosis per iniciar la campanya de vacunació el dia 27 de desembre. Segons fonts del Ministeri, les comunitats tenen marge per decidir el dia en què activen el procés que comença amb els treballadors i els avis de les residències, prioritaris al grup 1. Les vacunes aniran arribant de forma seqüencial i el govern espanyol les distribuirà entre els territoris tenint en compte aquesta població prioritària, i no el còmput total de ciutadans. Segons aquestes fonts, Pfizer es fa càrrec de fer arribar les dois als punts designats a cada país. El govern espanyol es nega a identificar aquests punts per seguretat i davant la complexitat del procés.\nLa vacuna de Pfizer necessita una temperatura de -80º per conservar-se i arribarà en caixes de 1.000 vials cadascuna. Un cop arriba al lloc final de destinació la vacuna s’ha de descongelar i aguanta a la nevera fins a cinc dies. El Ministeri de Sanitari farà la distribució segons el nombre de persones de cada CCAA que consten als dos grups prioritaris. No per població total, malgrat que al llarg de la resta del procés s’acabarà aplicant aquest criteri. La vacuna s’ha de transportar per agents autoritzats. El Ministeri de l’Interior ha redactat un pla de seguretat i Sanitat assegura que l’arribada està assegurada. El repartiment a les CCAA serà seqüencial, de manera que aniran arribant remeses. Un cop les CCAA disposin de les vacunes hi haurà diverses casuístiques per aplicar-les. Hi haurà residents que aniran al centre de salut, i altres que les rebran a la seva pròpia residència on es desplaçaran equips de vacunació. De fet, les comunitats autònomes ja estan treballant amb les farmacèutiques per evitar errors en la manipulació de la vacuna en cadascuna de les etapes. Segons el Ministeri ja hi ha persones que s’estan formant en aquest procés per a la vacuna de Pfizer.\nSanitat admet que la vacuna tindrà reaccions adverses en algunes persones com totes les vacunes i medicaments, però creu que són assumibles tenint en compte els beneficis que genera. Per això reforçarà els sistemes de vigilància dels efectes de la vacuna després d’administrar-la i comunicarà a les CCAA com s’han de notificar aquestes reaccions per poder-les incloure en un informe que s’elaborarà cada 15 dies. Segons el Ministeri, en la mesura que la vacuna s’utilitzarà de forma massiva després de la seva autorització, la probabilitat que aparegui un efecte al primer any és més ràpida i cal adoptar mesures a continuació.


Ernest Maragall visita els presos independentistes | betevé\nEl candidat d'ERC es troba amb Forcadell i Bassa a Alcalá Meco, i amb Junqueras i Forn a Soto del Real\nredacció web | divendres, 31 de maig del 2019, a les 22.11\nErnest Maragall va fer una visita als presos el primer dia de campanya de les municipals i ho repeteix un cop celebrades les eleccions. El candidat d’Esquerra i guanyador del 26-M ha tornat a viatjar aquest divendres a Madrid per trobar-se amb alguns dels líders independentistes empresonats. La primera parada de Maragall ha estat a Alcalá Meco, on s’ha trobat amb l’expresidenta del Parlament, Carme Forcadell, i amb l’exconsellera de Treball, Afers Socials i Família, Dolors Bassa.\nA continuació, a les 11, ha arribat a Soto del Real on es reuneix amb el president d’ERC, Oriol Junqueras. Tots dos es troben en un context polític molt marcat; Maragall hi anirà com a guanyador de les eleccions municipals per la mínima —empatat a 10 regidors amb Ada Colau— i amb Oriol Junqueras suspès com a diputat al Congrés dels Diputats i després d’haver sortit escollit eurodiputat a les eleccions de diumenge passat.\nAl mateix temps que Maragall, també ha arribat al centre penitenciari madrileny la número dos de Junts per Catalunya, Elsa Artadi, que es reuneix amb Joaquim Forn per preparar la trobada de la tarda amb Maragall.\nPrimera trobada amb Joaquim Forn\nLes reunions continuaran a la tarda, amb la primera trobada d’Ernest Maragall amb el candidat de JxC, Joaquim Forn, després dels comicis del 26-M. Serà una trobada a tres, al costat d’Elsa Artadi, número dos de la candidatura, i en què Maragall els traslladarà, novament, la seva voluntat de formar un govern ampli amb Junts per Catalunya i Barcelona en Comú. Quan surti, Maragall atendrà els mitjans de comunicació.\nMaragall va oferir a l’alcaldessa en funcions, Ada Colau, anar a visitar plegats Joaquim Forn a Soto del Real, però Colau va rebutjar la invitació. Un cop surti de la trobada amb Forn, Maragall també en farà balanç amb els mitjans de comunicació.


Escola de turisme a Barcelona, el poder de les noves tecnologies a la ciutat\nEl món ha canviat radicalment degut a l’ús de les noves tecnologies a tots els sectors, i en aquest sentit el turisme no es queda de banda. Des de la nostra escola universitària i de turisme EU Mediterrani volem donar a conèixer com la ciutat de Barcelona, des de l’àrea de turisme, explota el món de les aplicacions per mòbils i tabletes.\nA Barcelona Turisme ja fa un temps que estan treballant per millorar l’accés a la xarxa dels turistes i posar-se a l’alçada dels països nòrdics, que ja fa un temps que estan al capdavant en aquest sentit. Cal destacar que la ciutat de Barcelona va començar a explotar de manera accelerada aquest àmbit al celebrar-se a la ciutat comtal el Mobile World Congress i que actualment compta amb una xarxa de 443 hotspots administrada per l’Ajuntament, sent la xarxa pública d’internet més gran d’Espanya. I és per aquesta raó que a l’actualitat s’està facilitant no només l’accés a la xarxa sinó també l’ús d’aplicacions per millora la qualitat de les visites.\nMitjançant l’ús de les apps als visitants se’ls intenta facilitar l’estada, ja que la temàtica de les aplicacions és realment extensa. I varia entre les guies oficials de la ciutat, passant per una guia de restaurants i altres que expliquen la història de la Barcelona de Gaudí, la Barcelona medieval o la app oficial de Joan Miró, per entrar de ple a l’art català, fins a tours intel·ligents. També existeix l’aplicació dels transports metropolitans de la ciutat i del bus turístic virtual. Amb el propòsit d’oferir una visita completa a la ciutat hi ha una app que et permet emportar-te un record inoblidable personalitzant un àlbum o calendari amb temàtica de la ciutat. Tot això a la seva vegada ens mostra que s’ha modificat de manera notable l’enfocament que se li dóna al turisme i des de la nostra Escola de Turisme som plenament conscients de les necessitats i constant evolució del sector.\nPer pensar en com desenvolupar i evolucionar com a ciutat, Barcelona necessita turistòlegs realment capacitats per innovar i pensar en el que necessitarà la ciutat comtal i els turistes que la visitin en els pròxims anys, i no deixi mai de ser un focus de visitants a nivell mundial. És per aquesta raó que des de la nostra Escola Universitària i de Turisme EU Mediterrani estem formant a magnífics professionals amb una alta capacitat crítica i llestos per ajudar a millorar i evolucionar el turisme de la ciutat.


valenti gubianas il·lustració: PARADA 19\nL'exposició Il·lustracions Parada 19 en marxa a l'Escola d'Art Gaspar Camps d'Igualada. Ja va sola… Gràcies Quim Pujolar per explicar què és l'exposició en aquest text:\nHo explica una antiga llegenda que m’acabo d’inventar.\nEs veu que enllestida la creació de l’univers, el Gran Imaginador s’adonà que havia fet curt. Que tot i haver omplert cels i terra d’infinitat de formes, colors, criatures,fenòmens i processos, li faltava matisar. Moltes postes de sol però cap tenyida de liles i verds; grapats d’insectes però cap amb la capacitat de fer una rialla; ramats de cavalls però ni un amb coloraines a la cua (totes havien sortit tirant a fosc avorrit).\nVeient que encara havia deixat molta feina per fer però ja definitivament emmandrit, tingué la primera ocurrència post-creació: fer hereves i hereus, Imaginadores i Imaginadors, que arrodonissin la seva obra. Els va donar com a eines la imaginació, la fantasia i la capacitat d'idear i els equipà amb un farcell ple de paraules que només ells coneixerien a fons: color, tonalitat, gradació, accent, intensitat, mescla, escodriny i inventiva. Finalment, el Gran Imaginador els va dotar de traça i els va repartir per tots els racons d’una cosa que encara era nova per estrenar i que temps a venir se’n diria món. I des de llavors, per sempre i arreu, se’ls coneix perquè s’han dedicat -i es dediquen encara- a eixamplar-nos les realitats.\nLa llegenda s’acaba aquí. Com totes les llegendes, és veritat inqüestionable. I si no ho creieu, passeu a veure què ha fet el Valentí Gubianas, un dels hereus que el Gran Imaginador va posar en temps i en espai al nostre servei. Passeu a veure marietes amb cara de punyeteres, gripaus vermells, flors que no creixen enlloc més, gats grocs, bromes galtaplenes, ratolins que juguen amb la cua dels lleons, formigues repapades al seu cau ple de gormanderies... Si no ho hagués creat el Valentí, on ho trobaríeu tot això? Enlloc, perquè no existiria.\nPasseu a veure llegendes reinventades, contes engrandits, paisatges insospitats i personatges sorprenents. Ara són part del nostre entorn resguardats entre les tapes dels llibres.\nPer cert, no heu pensat mai què deuen fer els polls, als nostres caps, per passar l’estona? La resposta, i moltes altres invencions, a les il.lustracions que el Valentí exposa. (M’han dit que el Gran Imaginador se les mirava, complagut, ara fa una estona)


Qui som - Clínica Dental Veneer's\nDes de fa gairebé 25 anys la Clínica Dental Veneer's es troba al centre de Barcelona treballant en evolució i desenvolupament constants.\nSom especialistes en odontologia general, odontologia neurofocal, odontologia exclusiva, cirurgia oral, implantologia, estètica dental, pròtesis i ortodòncia per a adults i nens (tècnica multibràquets, interceptiva, lingual i Invisalign).\nLes nostres instal·lacions estan equipades amb els últims avenços en tècniques odontològiques per a aconseguir que el pacient obtingui els màxims beneficis i comoditat a l'hora de rebre qualsevol tractament.\nClínica Dental Veneer's va apostar des del primer moment per la incorporació de professionals de primera línia que destaquessin per la seva qualitat humana i un tracte proper al pacient.\nEn constant formació contínua, tots els nostres col·laboradors orienten el desenvolupament de les seves funcions envers la total satisfacció del pacient, fent prevaler la informació i l'assessorament sobre les accions que cal emprendre.\nA Clínica Dental Veneer's formem un equip dinàmic, preparat per a aportar les solucions necessàries per a cada cas i pacient.\nPer què ens hauries d'escollir\nGairebé 25 anys avalen una experiència i saber fer en el sector.\nEt tractem com ens agradaria ser tractats; nosaltres també hem estat pacients.\nConèixer-nos no et costarà gens, però estem segurs que t'aportarà molt.\nQualsevol tòpic que hagis sentit d'un dentista desapareixerà si ens concedeixes l'oportunitat de demostrar-t'ho.\nClínica Dental Veneer's obre les portes\nVa ser l'ANY DE LA BARCELONA OLÍMPICA, any de traspàs i declarat Any Internacional de l'Espai per l'Organització de les Nacions Unides. Se celebra el cinquè centenari del descobriment d'Amèrica.\nClínica Dental Veneer's obre el tercer gabinet i informatitza totes les instal·lacions.\nVa ser un any normal començat en dissabte del calendari gregorià. Va ser designat:\nL'Any Internacional de l'Esport i l'Ideal Olímpic per les Nacions Unides.\nClínica Dental Veneer's amplia les instal·lacions i renova tot l'equipament tecnològic amb un quart gabinet i uns protocols d'esterilització d'última generació.\nVa ser un any normal començat en divendres del calendari gregorià.\n1 de gener: a la Unió Europea entra en vigor l'euro com a moneda única a 12 estats. Els bitllets i monedes hauran d'esperar tres anys més per a començar a circular.\nVa ser declarat Any Internacional de la Gent Gran per les Nacions Unides.\nClínica Dental Veneer's instal·la els nous equips de radiologia digital amb un 80% menys d'emissió radiològica i un 100% més de definició diagnòstica.\nVa ser un any comú començat en dissabte del calendari gregorià. Va ser designat:\nL'Any Internacional del Microcrèdit pel Consell Econòmic i Social de les Nacions Unides.\nClínica Dental Veneer's amplia de nou les instal·lacions amb dos gabinets més per a atendre amb més eficàcia i comoditat els seus pacients.\nVa ser any de traspàs començat en diumenge del calendari gregorià. Va ser també el número 2012 de l'anno domini, o la designació de l'era cristiana.\nL'Assemblea General de les Nacions Unides va declarar l'any 2012 Any Internacional de les Cooperatives, reconeixent així la contribució d'aquestes al desenvolupament socioeconòmic, en particular a la reducció de la pobresa, i a la feina i la integració social que generen. També va ser designat com a Any Internacional de l'Energia Sostenible per a tothom. I va ser l'Any del Drac, segons l'horòscop xinès.\nDesprés de tants anys, seguim aquí; vine i coneix-nos.


L'humorista valencià Paco Arévalo ven el seu xalet de Rocafort per 690.000 euros\nL'immoble apareix a la llista d'ofertes de la pàgina web d'una immobiliaria\nImatge de l'humorista Paco Arévalo. | Telecinco\nEl xalet de Paco Arévalo que es troba al municipi de Rocafort, a la comarca de l'Horta Nord, on ha gaudit de molts moments importants al costat de familiars i amics reconeguts a la premsa rosa, s'ha posat a la venda a través de la pàgina web d'una immobiliària famosa per vendre immobles de luxe. Segons aquest portal, l'humorista valencià voldria aconseguir amb la venda un total de 690.000 euros.\nAquesta notícia ix a la llum després que 'Sálvame' assegurara que Arévalo està passant per una greu crisi econòmica i per això va decidir vendre el seu xalet. Segons un dels col·laboradors del programa, l'humorista estaria en una situació econòmica límit a causa d'una mala gestió econòmica. A més a més, alguns dels seus veïns també van dir que l'havien vist pel mercat recollint totes les sobres de les parades.\nSala del xalet que ven l'humorista Paco Arévalo. | Cedida\nEl xalet, dels anys 60\nEl xalet de Francisco Rodríguez Iglesias, o més conegut com Paco Arévalo, té una superfície de 1.800 metres quadrats i va ser construïda en els anys 60, en ell l'humorista ha compartit gran part de la seua vida amb la seua família, al costat de la seua dona fins que va morir l'any 2015.\nConcretament la propietat té 534 metres quadrats construïts en els quals es troben cinc dormitoris i tres lavabos, a més d'una gran sala, un despatx enorme i un gimnàs. També disposa de diverses àrees de descans i un jardí amb piscina.\nL'habitació que més destaca és la cuina, bastant àmplia, on Paco Arévalo va tindre la sort de passar molts moments memorables. Per exemple el que va viure el passat any 2016 quan el seu amic Bertín Osborne el va visitar i van gravar un episodi del programa de Televisión Española 'En la tuya o en la mía', ara 'Mi casa es la tuya' de Telecinco.\nL'últim de l'humorista valencià\nDurant l'entrevista de TVE, Paco Arévalo va confessar tota la tristesa que va sentir després de la mort de la seua dona Elena i també va parlar sobre els tràgics moments viscuts amb la pèrdua dels seus dos fills, un en acabar de nàixer i l'altre quan només tenia 26 anys. Actualment està vivint amb els seus altres fills, Nuria i Paco, que li fan molta companyia i li donen suport, més en aquests moments crítics amb la premsa.\nL'humorista valencià no va tardar a desmentir tot el que deien d'ell i ho va fer a través del seu compte de Twitter: «Doncs mentides i realment estic molt ofès». I més tard va respondre al tuit d'un dels seus seguidors: «Gràcies amic, són uns farsants i mesquins». A més a més, també va confirmar que, «si Déu vol», molt prompte tornarà als escenaris.


Justa Revolta: Una trentena de persones assisteixen a la xerrada sobre el moviment d’alliberament de les dones del Kurdistan\nUna trentena de persones assisteixen a la xerrada sobre el moviment d’alliberament de les dones del Kurdistan\nLa xerrada organitzada per Justa Revolta, Endavant, el Casal Indepentista Can Capablanca i Ítaca (organització internacionalista) va tenir lloc el passat dijous 23 de maig al mateix Casal Can Capablanca.\nDesprés d’una breu presentació per part de Justa Revolta i de l’organització Ítaca, les dues activistes kurdes van explicar com s’organitzava el moviment feminista kurd. En primer lloc van explicar breument el conflicte i el procés d’alliberament del poble kurd i tot seguit van passar a fer un repàs històric del moviment feminista al Kurdistan i, en extensió a Europa. També van posar èmfasi en la necessitat de crear una organització de dones, de la mateixa manera que van introduir els principals debats amb què s’havien trobat en el si moviments feministes i quina era l’estructura organitzativa de la que disposaven.\nLa xerrada va concloure amb un torn de preguntes i debat a l’entorn del moviment d’alliberament de les dones del Kurdistan.\nA continuació podeu veure els vídeos d'una part de la xerrada:


> Complements Alimentaris>Aparell Urinari>Cistitis>Nabiu Vermell - Amb vitamina C - Solgar - 60 càpsules\nNabiu Vermell Càpsules vegetals amb vitamina C. Apte per Vegans.\nNabiu Vermell Càpsules vegetals\nConcentrat en pols (Vaccinium macrocarpon) 440 mg\nVitamina C (àcid ascò rbic) 60 mg\nEl concentrat de Nabiu vermell de Solgar ® procedeix únicament i exclusivament de nabius frescos.\nAltres ingredients naturals presents: Diòxid de silici, estearat magnèsic vegetal. Càpsula vegetal: hidroxipropil metil cel·lulosa.\nUtilització: prendre d'una (1) a dos (2) càpsules vegetals al dia, abans dels àpats o segons indicació d'un especialista. No s'ha de superar la dosi diària expressament recomanada per aquest producto.oils


Comença el Cicle de conferències sobre la Batalla de l’Ebre | Ajuntament d'Amposta\nInici ComunicaciÃ³ NotÃcies NotÃcies 2018 Comença el Cicle de conferències sobre la Batalla de l’Ebre\nComenÃ§a el Cicle de conferÃ¨ncies sobre la Batalla de l’Ebre\nDurant tot el mes de novembre el Museu de les Terres de l’Ebre acollirÃ una sÃ¨rie de xerrades sobre la Batalla de l’Ebre a Amposta\nEn el marc del 80Ã¨ aniversari de la Batalla de l’Ebre, tots els divendres del mes de novembre el Museu de les Terres de l’Ebre acollirÃ el Cicle de conferÃ¨ncies sobre la Batalla de l’Ebre. El Cicle s’inicia el divendres 9 de novembre, i s’allargarÃ fins al dia 30 del mateix mes.\nD’aquesta manera, el divendres 9, a les set de la tarda, hi ha programada la conferÃ¨ncia "Les terres ferides. Espais i histÃ²ria de la Batalla de l’Ebre", a cÃ rrec de l’historiador de COMEBRE, Roc SalvadÃ³ Poy. El divendres segÃ¼ent, la conservadora d’arqueologia Mar VillalbÃ Prades oferirÃ la xerrada "La vida quotidiana a Amposta durant la Guerra Civil Espanyola del 1936". Maria Carme Queralt serÃ l’encarregada de la conferÃ¨ncia "El cost humÃ de la Guerra Civil a Amposta. Voluntaris i mobilitzats morts al front", el divendres 2 de novembre. Finalment, tindrÃ lloc "Els espais de la Batalla de l’Ebre a Amposta, l’Aldea i CampredÃ³", a cÃ rrec de Josep SÃ nchez CervellÃ³, que el divendres 30 tancarÃ el cicle de conferÃ¨ncies del mes de novembre. Uns actes inclosos en el programa d’activitats del Campus Extern de la URV a Amposta.\nPer altra banda, les conferÃ¨ncies dels dies 9 i 16 de novembre tambÃ© formen part del programa Cultura Viva de la Generalitat de Catalunya. El programa Cultura Viva Ã©s una iniciativa de l’Observatori del Patrimoni EtnolÃ²gic i Immaterial que tÃ© com a objectiu comunicar els resultats de les recerques cientÃfiques sobre temes etnolÃ²gics que es fan a Catalunya.\nLes conferÃ¨ncies sÃ³n gratuÃ¯tes i es duran a terme a la sala d’actes del Museu de les Terres de l’Ebre. El cicle estÃ organitzat pel Museu de les Terres de l’Ebre, l’Ajuntament d’Amposta i el Campus Extern de la URV.\nPrograma d’activitats 80Ã¨ aniversari de la Batalla de l’Ebre Amposta.


Nom: CASTELL DE GERB\nAdreça: tossal de Gerb\nLocalització: Os de Balaguer - Gerb (Noguera)\nNúm. Registre / Catàleg: 1154-MH\nEl castell estava situat en un turó al nord de la població. Són visibles algunes restes de murs que afloren en superfície, però no és segur que formessin part del castell.\nUna de les primeres noticies documentals d'aquest castell data del 1061, quan Miró el llegà a Ramon de Peramola, però degut a la seva situació estratègica és molt possible que existís anteriorment un assentament andalusí. L'any 1082 el comte Ermengol IV d'Urgell donava a Mir Arnau un seguit de béns situats al terme del castell de Gerb.\nAquesta fortalesa representava la frontera efectiva entre els poders comtal i andalusí de Lleida. A més, va ser el lloc de residencia dels comtes que van concentrar les seves forces per conquerir Balaguer. L'any 1092 el comte Ermengol IV d'Urgell va morir en aquest castell. A partir de la conquesta de Balaguer, l'any 1105, l'importància d'aquest castell començà a minvar ràpidament. A la darreria del segle XII era castlà Gerb Bernat d'Anglesola. Una de les primeres noticies documentals d'aquest castell data del 1061, quan Miró el llegà a Ramon de Peramola, però degut a la seva situació estratègica és molt possible que existís anteriorment un assentament andalusí. L'any 1082 el comte Ermengol IV d'Urgell donava a Mir Arnau un seguit de béns situats al terme del castell de Gerb.\nAquesta fortalesa representava la frontera efectiva entre els poders comtal i andalusí de Lleida. A més, va ser el lloc de residencia dels comtes que van concentrar les seves forces per conquerir Balaguer. L'any 1092 el comte Ermengol IV d'Urgell va morir en ...


Ranura en línia del lloc de Baccarat amb diners reals Top | Obtenir Fins a 200 £\nnovembre 27, 2014 | Sense comentaris\nTrucs de Baccarat en línia amb diners reals!\nBaccarat Online Real Pages i crítiques pel joc Rei diners St James. John Jr.. Estrictament per ranures i casinos.\nJuga a jocs en la ranura superior del lloc i rep ofertes gratis i bons! Bo de Benvinguda lliure per a tots els jugadors\nEl Strictly Slots en línia versàtil conjunt de jocs d'atzar està donat d'alta a Irlanda i autoritzada pel joc poder de Alderney. Té un abast de excepcionalment prominents jocs de casino en línia, el que podria ser descarregat i podrien ser delectat amb lliurament en línia. De la mateixa manera, té una sala de casino de joc portàtil conservadora, que ofereix una barreja de màquines escurabutxaques i jocs, Baccarat en línia amb diners reals i, a més, s'arrisca a girs gratis versàtil.\nEls jugadors poden jugar, a més, Baccarat en línia amb diners reals, que tenen grans olles de diners i els diferents premis per als campions. El casino en línia ranures té sentit estricte 33 màquines escurabutxaques i jocs d'alt controlada que incorporen les màquines escurabutxaques de fulla perenne al costat Poker, Black Jack i la ruleta, etc.. Aquestes reconstruccions s'han il·lustracions increïbles equipat per donar trobada raonable i es pot jugar en diverses plataformes versàtils, per exemple, poma, androide, i Blackberry, etc..\nEls jugadors queden elit Baccarat en línia per diners reals, que incorporen ranures portàtils girs gratis juntament amb recompenses de diners. La major part gaudit és el joc de Bacará, que és un joc de cartes de la probabilitat. A continuació es discuteixen les maneres d'utilitzar Baccarat en línia amb diners reals.\nEl joc de Bacará és purament un joc d'atzar. El jugador aposta a la mà del banquer o la mà del jugador i s'imposa en funció de si aquesta última xifra la mà està prop de nou. Hi ha una alta probabilitat d'un empat també.\nHi ha una metodologia fonamental per centrar el número guanyador i el color en l'esperança, el qual és realitzat per un crupier que empeny la captura després que s'han assentat en la seva decisió d'apostar en quina mà per recollir. La diversió es posa encara més fascinant, amb el bacarà en línia per diners reals.\nPer començar a jugar, que necessita per comprar un munt de monedes per col·locar l'aposta. Cada un joc que es va jugar per primera vegada, necessita apostat sobre per que comenci el joc.\nAquestes piles de monedes poden ser comprats a partir del dipòsit fet per tot el que a través de l'obertura del compte al casino en línia. la Baccarat en línia amb diners reals A més es pot acomodar a aquesta mà extra per jugar la redirecció mitjançant l'adquisició de piles extra de monedes amb ella.\nEl Baccarat en línia amb diners reals és com una inspiració per a tots els jugadors que vénen unir-se al club en línia.\nLa cosa simple amb Baccarat en línia per diners reals és que s'ha d'utilitzar en el moment ideal, amb la intenció correcta.\nÉs com un avantatge extra donat als jugadors del joc.


Sentmenat | Diari Sant Quirze - News SQ\nInici » Tag Archives: Sentmenat\nTag Archives: Sentmenat\nEl Consell Esportiu rep una aportació municipal de 75.000 euros per al desenvolupament de l’esport escolar\nESPORTS. L’Ajuntament de Sabadell realitzarà una aportació econòmica en forma de subvenció directa de 75.000 € al Consell Esportiu del Vallès Occidental (CEVOS) amb la finalitat de possibilitar la promoció i gestió dels programes i activitats de l’esport escolar que l’entitat desenvoluparà fins a finals d’aquest any. El consistori cedirà també els espais esportius necessaris pel desenvolupament de les activitats. ...\nEspectacular rescat aeri d’un senderista a Guanta per l’helicòpter de Bombers de la Generalitat\n03/02/2020\tDeixa un comentari\nSOCIETAT. El passat diumenge 2 de febrer, els Bombers de la Generalitat protagonitzaven un espectacular rescat d’un excursionista amb helicòpter a Guanta (Sentmenat), concretament al paratge de la Font del Bou, just al final del salt de Guanta, zona de difícil accés per la frondosa vegetació i la dificultat dels corriols que arriben fins aquest indret. L’excursionista, un home de ...\nDesarticulat un grup organitzat especialitzat en el cultiu intensiu de marihuana ‘indoor’ al Vallès Occidental\nEls investigadors van localitzar 1.250 plantes de marihuana i 40 quilos de cabdells, en diferents domicilis de les localitats de Sentmenat, Sabadell, Terrassa i Rubí La investigació va concloure amb la detenció dels 8 membres que conformaven el grup REDACCIÓ/SOCIETAT. Agents de la Policia de la Generalitat- Mossos d’Esquadra de la Unitat d’Investigació de la comissaria de Sabadell van detenir ...\nTrobada de vehicles clàssics a Sentmenat. Amics dels Clàssics de Sentmenat\nCARLES VIÑALS/SOCIETAT. El passat diumenge 12 de març, els carrers de Sentmenat tornaven als anys 60 i 70 i s’omplien de cotxes (i d’alguna motocicleta) d’una època en la qual el plaer de conduir es posava per davant de la velocitat. Època, també, en la que qui més, qui menys, podia ser mecànic improvisat, amb tres o quatre eines al ...\n10è ANIVERSARI DE LA COMISSARIA DE MOSSOS D’ESQUADRA DE SABADELL\nCARLES VIÑALS/SOCIETAT. El passat divendres 28 d’octubre, la comissaria del Cos de Mossos d’Esquadra de la Generalitat de Catalunya, situada a la Carretera de Prats de Lluçanès, 401 de Sabadell, va celebrar el 10è aniversari de la seva obertura amb una jornada de portes obertes per tal de mostrar als ciutadans, el funcionament de la comissaria i els valuosos serveis que el Cós els ...


Casals d'estiu 2022 - Ajuntament de Girona\nHeader: Casals d'estiu 2022\nCasals 0-3 anys\nActivitats d'estiu per a infants i joves 2022\nEl període de preinscripció dels casals d’estiu serà del 19 d'abril al 2 de maig de 2022.\nL’Ajuntament de Girona vol assegurar que durant el període d’estiu infants i joves de la ciutat tinguin l’oportunitat de participar en activitats educatives. Amb aquesta finalitat promou i dona suport, en el marc d’un programa municipal, a un conjunt d’activitats culturals, d’esport i de lleure organitzades per diferents entitats i associacions de la ciutat. Aquest suport ha de permetre que infants i joves gaudeixin d’una oferta d’activitats amb garantia de qualitat. L’Ajuntament de Girona posa els mitjans necessaris perquè aquesta oferta d’activitats sigui assequible per a totes les famílies.\n(qualsevol)Camp de futbol de FontajauCasa de Cultura de GironaCEE Font de l'AbellaCEE PalauCentre Cívic OnyarCentre Cívic Pla de PalauCentre Cívic Pont MajorCentre Cívic Sant NarcísCentre Obert Güell i Escola Dalmau CarlesClaudefaula Escola de Música i ArtsComplex Esportiu de PalauEscola ÀgoraEscola Annexa - Joan PuigbertEscola Bressol Municipal La BaldufaEscola Bressol Municipal l'OliveraEscola Carme AuguetEscola Cassià CostalEscola Dalmau CarlesEscola DomenyEscola Joan BrugueraEscola Marta MataEscola MigdiaEscola MontfalgarsEscola MontjuïcEscola PericotEscola Pla de GironaEscola Santa EugeniaEscola TaialàEscola VerdEspai Cívic MercadalMuseu del CinemaPavelló Municipal de Santa EugèniaPavelló Municipal Girona-Fontajau\nCinema i... acció! Taller de realització cinematogràfica!\nEdat: 14–17 anys (2008–2005)\nLloc: Museu del Cinema\nVols convertir-te en cineasta? Vols formar part de l'equip de realització d'una pel·lícula? Participa en aquest taller, hi podràs fer el teu propi curtmetratge i estrenar-lo en una sala de cinema perquè tothom pugui veure el teu treball. Amb l'ajuda de professionals de l'audiovisual, decidiràs una idea, escriuràs el guió, interpretaràs els personatges, dirigiràs seqüències i finalment protagonitzaràs l'estrena d'un curtmetratge fet per tu i la resta de participants. Un mes per entendre, gaudir i participar de totes les fases de producció de la creació cinematogràfica. (Foto cedida pel Museu del Cinema)\nPreus mensuals De l'1 al 31 de juliol\nHorari de 10 a 14 h 198 €\nDates: De l'1 al 31 de juliol. Horari: de 10 a 14h. Places: 20. Accés amb: línia 6, 7 i 11 de bus a cinc minuts del casal i parada 3 de Girocleta


Acta d’un fracàs | Opinió | EL PAÍS Catalunya\nActa d’un fracàs\nDavant d'un conflicte d'envergadura no ha estat possible el reconeixement mutu, imprescindible en democràcia\n28 OCT 2017 - 00:01\tCEST\nPuigdemont i Junqueras. M. Minocri\nL'aplicació de l'article 155 ja està en marxa. Rajoy l'estrenarà. Un instrument d'excepció que és difícil de defensar i d'executar i que aprofundirà en les fractures que ens habiten. Desposseir uns governants dels seus càrrecs i posar sota tutela institucions autònomes no és una minúcia legal, per a molts és una ofensa. Un fracàs polític d'envergadura que, a més d'evidenciar el deteriorament de la democràcia espanyola —amb uns actors polítics i socials que no han estat capaços d'integrar un conflicte previsible—, ens farà endinsar en un període fosc en què el malestar, els ressentiments i els recels es faran crònics, a costa de la convivència i del respecte mutu.\nRajoy ja coneix la inquietud. La seva legislatura quedarà marcada per la crisi més colossal de la democràcia, que primer no va saber preveure, després no va ser capaç d'abordar i finalment va fer que portés al límit els instruments d'un sistema ja tocat per sempre. I tot això sense possibilitat d'una alternativa de govern capaç de donar un nou impuls per sortir de l'estancament i del pessimisme.\nCarles Puigdemont va tenir la iniciativa a tocar i, presa de la seva indecisió, es va deixar portar a la pròrroga i se li va escapar l'aposta. Va ser dijous 26. Un fiasco que mereixeria il·lustrar-se amb un recorregut d'imatges pel llenguatge no verbal dels catalans entre les 11.00 i les 17.00, un relat de suspens entre l'alleujament, la perplexitat i el desencís. Hi ha decisions difícils de prendre i, encara més, d'explicar. La de Puigdemont de convocar eleccions autonòmiques ho era, perquè es contradeia amb bona part del discurs que ha permès l'escalada sobiranista que ell mateix ha liderat. Però per més que es parli de la nova política i que es construeixin fabulacions sobre la governança des de la xarxa i la construcció de projectes i majories desbordant la lògica institucional, la disputa pel repartiment del poder —i aquí és on som— té les seves regles basades en la relació de forces, la persuasió, les expectatives, el joc de les estratègies i de les tàctiques i el sentit de l'oportunitat. I Puigdemont els va tenir.\nRes és més important en política que saber parar a temps i treure profit de les situacions adverses. L'independentisme havia arribat al límit a què les seves forces actuals el podien portar. Tocava replegament i renovació estratègica. Convocar autonòmiques era la millor carta que tenia Puigdemont, dividia el constitucionalisme i traslladava la càrrega de la prova a l'altra part. Permetia aturar l'aplicació de l'article 155 i, si no ho aconseguia, els costos de reputació eren per a un Mariano Rajoy que ja no hauria pogut dissimular la seva deriva autoritària, obeint els qui no només volen frenar l'independentisme, sinó que necessiten compensar la feblesa dels seus egos humiliant-lo. Però aquestes decisions es prenen i es comuniquen per sorpresa sense deixar temps perquè creixi el soroll, apostant perquè la ciutadania acabarà reconeixent que es va evitar un mal major. Puigdemont va vacil·lar, presa de les contradiccions internes d'un front sobiranista, socialment i culturalment molt transversal, que estan aflorant precisament ara. En comptes d'anunciar la seva decisió immediatament després de la primera filtració, va obrir una pròrroga. I l'operació se'n va anar en orris. Ara sí, el rellotge s'apropa ja a l'hora sòrdida.\nSegur que els entusiastes de cada bloc se senten recompensats. A la banda independentista encara hi ha qui creu que és guanyadora l'estratègia del com pitjor va, millor, tot i que sigui a costa d'arruïnar Catalunya i Espanya; i alguns, que són menys permeables a les fantasies sobre el xantatge econòmic i sobre Europa venint al rescat, i ja palpen els temps foscos que s'acosten, es consolen amb cants a la dignitat (més val anar al desastre amb la cara ben alta que obrir un temps de pausa amb unes eleccions autonòmiques).\nEls entusiastes de la mà dura de la banda constitucionalista se les prometen feliços davant de la perspectiva de redreçar Catalunya i reconduir-la a la normalitat. Una expressió perillosa: la normalització era la paraula que s'utilitzava des de Moscou per justificar aquest redreçament dels països de l'Est després de les revoltes de Budapest o de Praga.\nEns ho podem mirar com vulguem, però estem assistint a un fracàs: davant d'un conflicte d'envergadura no ha estat possible el reconeixement mutu, imprescindible en democràcia.


Reus s'adherirà a la targeta comercial catalana i desestima la Targeta Ciutat\nUna imatge del carrer Major, un dels comercials de la capital del Baix Camp, guarnit, ahir.\nLa Unió de Botiguers veu «obsolet» el projecte local i el municipi entra a la xarxa Compradors pel País\nActualitzada 11/04/2016 a les 20:29\nReus formarà part de la seixantena de municipis en els quals s’iniciarà, en una primera fase, la implantació progressiva de la targeta comercial de fidelització Compradors pel País, impulsada per la Confederació Catalana del Comerç (CCC) i la Generalitat. La targeta identifica els compradors d’una botiga concreta com a clients preferents i els permet acumular descomptes en futures compres al mateix establiment. Aquesta primera fase de l’expansió de la targeta Compradors pel País s’executarà «durant la primera quinzena de juny», tal com apunten fonts de la CCC i, a la demarcació, estarà també present a altres municipis com «Cambrils, el Vendrell o Tarragona». Les mateixes fonts detallen que ja «s’han mantingut converses amb la Unió de Botiguers» de Reus i que hi ha prevista una reunió amb el consistori que ha de celebrar-se en les dues darreres setmanes d’abril, i asseguren la incorporació del municipi entre aquestes vora 60 poblacions que estrenaran la targeta en «una mena de prova pilot ampliada». La previsió és que en el primer any de funcionament prop de 20.000 negocis catalans s’adhereixin a la iniciativa i que es posin en circulació un milió de targetes.\nL’aposta per Compradors pel País suposarà deixar de banda, com a mínim de moment, el projecte de Targeta Ciutat, la iniciativa de la Unió de botiguers presentada al febrer de 2015 per promocionar de manera conjunta el teixit comercial i els serveis de la ciutat entre els clients, a través de l’acumulació de punts, que es podrien bescanviar en altres establiments i també en determinats serveis de l’Ajuntament. La Targeta Ciutat, que va quedar encallat per la signatura d’un conveni amb 27.000 euros de dotació entre consistori i entitat comercial «queda una mica obsolet» amb l’entrada en funcionament de la targeta Compradors pel País, apunta el president de la Unió de Botiguers, Àlfred Pitarch, que recorda que «igualment ja havia quedat penjada». Pitarch reconeix que l’entitat veu «amb bons ulls» la incorporació a la iniciativa de la Confederació Catalana del Comerç i la Generalitat, i diu que «hi ha una reunió prevista per acabar d’embastar-ho tot». Sobre els 27.000 euros que, en un principi, es va preveure destinar a la Targeta Ciutat, el president de la Unió de botiguers aclareix que «cal posar sobre la taula què se’n farà».\nLa Unió de Botiguers forma part de la Confederació d’Empresaris de Comerç i de Serveis de les Comarques Tarragonines (CECOSECT), que al seu torn està inclosa a la Confederació Catalana del Comerç, fet que facilitaria l’accés del consistori a la targeta Compradors pel País. De fet, al seu moment, des de l’Ajuntament ja es va donar a entendre la voluntat d’estudiar la incorporació a aquesta iniciativa, on finalment Reus acabarà figurant.\nMillores sobre el sistema inicial\nAl moment de donar a conèixer la targeta Compradors pel País, al setembre de 2015, es valorava d’aquesta el fet que «és una eina que oferirà als consumidors una informació més completa d’ofertes, descomptes, promocions, premis i sortejos» que, a més, posaria a l’abast dels comerciants també «informació intel·ligent, el que ara anomenem big data, sobre els hàbits de compra dels consumidors, per sector i territori, que ajudarà al comerciant a prendre decisions i ajustar-se millor a les demandes del mercat», en paraules del llavors conseller d’Empresa i Ocupació, Felip Puig. Tot i que, d’entrada, estava previst que Compradors pel País entrés en funcionament al gener de 2016 a Badalona abans d’escampar-se a la resta del territori, fonts de la Confederació Catalana del Comerç explicaven ahir que el projecte «està millorant el sistema inicial» i la implantació als vora 60 municipis s’ha retardat fins al juny.\n2.Demana una cadira de rodes elèctrica per ...\n3.El Gimnàstic té clar el 'cas Fali': «El fu...\n4.Foment eliminarà el peatge de l'AP-7 a ...\n5.El Casal Despertaferro pinta un mural d'Anna...\n6.Santi Castillejo marxa a l'Osasuna Promesas\n7.Mor el president del Patronat de la Fundació ...\n9.Els afectats pel tancament d'iDental no hauran...\n10.El Servei de Rehabilitació del Sant Joan tanca ...\n1. Mor una dona després de rebre dos trets de la ...\n2. Escanya la seva parella fins a matar-la i...\n3. La Policia investiga la mort d'una dona...\n4. Mor el president del Patronat de la Fundació ...\n5. Harry Kane dóna a Anglaterra una victòria s...\n6. Pedro Sánchez confirma la seva presència a la i...\n7. Alberto Núñez Feijoo renuncia a la cursa per s...\n8. Localitzen l'embarcació on va morir una dona ...\n9. L'incendi d'una paella mobilitza quatre...\n10. Crema una cinta transportadora i una pila de...


“Betty Boop i la Gran Depressió. La influència de la crisi nord-americana en la icona cultural”, premi Francesc Noy d’Humanitats 2021 - Notícies - Focus UPF (UPF)\nD’entre les 109 obres presentades en la XIX edició del premi (l’any 2020 van ser 52, i el 2019, 78) han arribat a la selecció final set obres, de les quals el jurat n’ha triat quatre de finalistes. Aquestes són “El matrimoni a l’antiguitat com a ritus de pas”, d’Aina Roig Pérez, del Col·legi Badalonès de Badalona, “Estudio sobre las matemáticas en la representación realista de la figura humana en el arte. El Doríforo de Policleto y el Hombre de Vitruvio”, d’Irene Guirado Muñoz, de l’Escola Mare de Déu de la Salut de Sabadell; “L’eterna controvèrsia moral entorn la pràctica avortiva” ,de Noa Gibert Aran, del Col·legi Sant Josep de Sant Sadurní d’Anoia, i “Valoració i masclisme del treball domèstic i la cura de les persones de manera no remunerada a Catalunya”, d’Ainhoa Martín Sierra, de l’Institut Baix Empordà de Palafrugell.


CVB Barça i CV Esplugues, entre els 12 millors de l’estatal infantil com a primers de grup - Competicions Estatals - Federació Catalana de Voleibol\nCVB Barça i CV Esplugues, entre els 12 millors de l’estatal infantil com a primers de grup\nBones notícies arriben des d’Astúries on CVB Barça i CV Esplugues representen el voleibol català al Campionat d’Espanya infantil femení que va arrencar ahir. Tots dos conjunts han assolit aquest matí la classificació a la següent fase del torneig com a primers de grup i ja es troben entres els dotze millors conjunts de tot l’Estat.\nEl CV Esplugues, enquadrat al Grup A de la competició, ha classificat a la segona fase com a primer de grup i invicte, en vèncer els tres partits de la primera fase. Les espluguenques van patir en el debut per derrotar en el tie-break a les gallegues del Liceo, però després van superar amb força superioritat a les amfitriones del Voley Sella i al Maristas de Burgos aquest matí. Les noies dirigides per Sara Díaz i Montserrat Sanmartí tindran com a rival en aquesta fase des de demà a CV Manacor i Univol Bregador, per lluitar amb aquests conjunts per la plaça en joc a les semifinals del torneig.\nEl CVB Barça també estarà entre els 12 millors del Campionat d’Espanya com a primer de grup. Les campiones de Catalunya, però, han cedit aquest matí al tie-break davant les múrcianes del CV Alkazar, després d’haver assolit ja ahir a la tarda la classificació per a la següent fase en derrotar 2-0 a Voleibol Almendralejo i les canàries d’Univol Bregador. Les noies de Xavier Perales i Kike Rubio han quedat enquadrades en la segona fase amb les andaluses de Scarpi Grupo 2008 d’Almeria i el Liceo gallec, disputant demà ambdós encontres determinants per la classificació a semifinals del campionat.